Tölskä

Tölskä on Jyväskylän kaupunginosa keskustaajaman itälaidalla.Jyväskylän karttapalvelu . Jyväskylän kaupunki. Viitattu 2.11.2017. Aiemmin se oli osa Jyväskylän maalaiskunnan Vaajakosken taajamaa. Tölskää saatetaan yhä pitää varsinkin puhekielessä Vaajakosken osa-alueena. Alueen väkiluku oli vuoden 2020 lopussa 605.Jyväskylän väestö pienalueittain. Jyväskylän kaupunki. Viitattu 2.1.2022.

Tölskän asutus koostuu omakotitaloista. Tölskässä sijaitsevat Vaajakosken rautatieasema, Pandan makeistehdas, Vaajakosken teollisuustalo (aiempi Vaajakosken tehtaiden naulatehdas) sekä Janakan päiväkoti-koulu. Janakka on alue, joka sijaitsee osittain Tölskässä ja osittain Kaunisharjun kaupunginosassa.
Tölskän kaupunginosan viralliset rajat muodostavat Vaajavirta, Vaajakoskentie sekä Vaajakoski-Laukaa-tie eli seututie 638. Jyväskylän virallisessa pienaluejaossa Tölskän pienalueen muodostaa Tölskän omakotialue, Janakan koulun ympäristö sekä Vaajavirran ranta rautatiesillan pohjoispuolella. Tämä vastaa ehkä paremmin sitä mitä aluetta puhekielessä pidetään Tölskänä.

Tölskän pienalueella ei juurikaan ole palveluja. Rakennuksessa, joka alun perin oli Osuusliike Vaajalan Tölskän myymälä, on ollut kioski, mutta se on lopettanut toimintansa. Rakennuksessa on nykyisin parturi-kampaamo ja muita pienyrityksiä. Vuonna 2013 avattu ostoskeskus Vaajala sijaitsee lähellä rautatieasemaa. Siinä toimivat muun muassa S-market, apteekki ja kahvila.

Tölskästä on linja-autoyhteys Vaajakosken keskustan kautta Jyväskylän keskustaan. Vuoden 2007 lopussa Tölskässä oli 706 asukasta.

Kuvia

Lähteet
Jyväskylän aluekartta. Kaupunginosat 

 Viitteet 

Aiheesta muualla

Luokka:Jyväskylän kaupunginosat
Luokka:Jyväskylän maalaiskunta
Luokka:Vaajakoski-Jyskä